Nuwe datum vir plaaslike verkiesing nog nie vasgestel | Netwerk24
Nuwe datum vir plaaslike verkiesing nog nie vasgestel
Deur Sarel van der Walt 23 Julie 2021 14:36
Glen Mashinini, voorsitter van die OVK, sê dit is nog nie moontlik om te sê wanneer die plaaslike verkiesing, wat op 27 Oktober moes plaasgevind het, nou wel sal plaasvind nie.
Die OVK sal nou eers die verkiesingshof of die konstitusionele hof nader, het hy Vrydagmiddag op 'n mediakonferensie in Centurion gesê.
Dit volg nadat die OVK eenparig die voorstel van oud-adjunkhoofregter Dikgang Moseneke aanvaar het om die verkiesing in die lig van die huidige Covid-19-pandemie uit te stel omdat dit onder dié omstandighede nie vry en regverdig sal wees nie.